Louise-Joséphine Sarazin de Belmont

**Louise-Joséphine Sarazin de Belmont** (Versailles,  – Pariz, ) a oa ul livourez hag ur vaendreserez c'hall.

Gant al livour gall Pierre-Henri de Valenciennes (1750-1819), a gelenne da verc'hed yaouank evit lakaat kresk en e c'hopr, e teskas ar vicher betek 1812 ; er bloaz-se e voe anvet ar c'helenner en *École des Beaux-Arts*, na zegemere ket ar merc'hed.
Betek 1814 e voe harpet gant an impalaerez Joséphine de Beauharnais. Gwarezedez Marie-Caroline de Bourbon-Sicile, dugez Berry e voe pa zistroas Bro-C'hall d'an unpenniezh.

E 1812, a-c'houde kimiad he c'helenner, e tiskouezas al livourez he oberennoù er *Salon de peinture et de sculpture* e Pariz.
Diouzh an taolennoù all a lakaas war ziskouez er bloavezhioù da heul e ouzer e veajas kalz dre Europa : Nàpule, Roma ha Sikilia etre 1824 ha 1826, ar Pireneoù e 1831 – er bloaz-se e c'hounezas ur vedalenn a eil renk er Saloñs. E 1834 e livas e Fontainebleau, hag ur vedalenn a gentañ renk a yeas ganti en hevelep bloaz.
E 1836 ha 1837 e veajas e Breizh (Naoned, Kastell-Paol hag all).

Pa ne veze ket o veajiñ e kelenne en he labourva e Paris.

E 1841 en em stalias en Italia, ma vevas betek 1865. Ur vedalenn all a c'hounezas er Saloñs e 1861, evit div daolenn a ziskoueze *forum* Roma, an eil diouzh ar beure hag eben da serr-noz.
Ul levr sinet ganti a voe embannet e 1859, en enor d'ur vignonez dezhi.
Tri bloaz goude he distro da Bariz e kinnigas hec'h oberennoù diwezhañ er Saloñs e 1868, e-maez ar genstrivadeg, ha tri bloaz goude c'hoazh ez eas d'an Anaon e Pariz.

## Oberennoù

Belmont - vue de Florence.jpg|*[[Firenze]] gwelet eus San Miniato*1842-1859Kambr ar C'henwerzh, Tolosa
Augustins - Naples, vue du Pausilippe - Louise Joséphine SARAZIN DE BELMONT RO 255.jpg|*[[Napoli|Nàpule]] gwelet eus ar Pusilleco*1842Mirdi an Aogustined, Tolosa
Belmont - Paris vu des hauteurs du Père Lachaise.jpg|*Paris gwelet eus uhelennoù ar Père Lachaise*1842-1859Mirdi an Aogustined, Tolosa
Belmont - vue de Rome.jpg|*[[Roma]] gwelet eus Monte Mario*1842-1859Mirdi an Aogustined, Tolosa
Saint-Savin, vallée d'Argelès (Joséphine Sarazin de Belmont).jpg|*[[Saint-Savin]]*Maendresadenn, 1831-1833Levraoueg kêr, Tolosa


## Notennoù

## Daveoù
*  LANDON Charles Paul, ''Annales du Musée et de l'école Moderne des Beaux-Arts'', 1831
*  LANDON Charles Paul, ''Annales du Musée et de l'école Moderne des Beaux-Arts'', 1834''
*  GABET Charles, ''Dictionnaire des artistes de l'école française, au XIX<sup>ème</sup> siècle'', Madame Vergne, 1834
*  MARMOTTAN Paul, *L'École française de peinture (1789-1830)*, H. Laurens, Paris, 1886
*  *[https://books.google.fr/books?redir_esc=y&hl=fr&id=Eh5GAQAAMAAJ&pg=PA344&sig=ACfU3U3B9YUMddl5wnPdQfU69gsx8NFQ5w&focus=searchwithinvolume&q=Sarazin Inventaire général des richesses d'art de la France]*, Plon, Paris, 1891
*  *Nouvelles archives de l'art français], 1893, [https://books.google.fr/books?redir_esc=y&hl=fr&id=hl4oAAAAYAAJ&focus=searchwithinvolume&q=Sarazin p. 326]
*  ROSENFELD Daniel, [https://books.google.fr/books?id=mcnf5aTOkyEC&pg=PA64&lpg=PA64&dq=%22Louise-Jos%C3%A9phine+Sarazin+de+Belmont%22&source=bl&ots=_MJK9l4w7l&sig=_2f79SQjd05caC9c6dYuTGOCkzU&hl=fr&sa=X&ei=hKnUUOe5LtKThgf06YCwBg&ved=0CGgQ6AEwCg#v=onepage&q=%22Louise-Jos%C3%A9phine%20Sarazin%20de%20Belmont%22&f=false *European Painting and Sculpture, ca.1770-1937: In the Museum of Art - Rhode Island School of Design''], Rhode Island School of Design, 1992